บาทเปิด 34.01 บาทต่อดอลล่าร์ อ่อนค่า
เงินบาทเปิดตลาด 34.01 บาทต่อดอลล่าร์ อ่อนค่าหลังดอลล์แข็งขานรับถ้อยแถลงประธานเฟด นิวยอร์กส่งสัญญาณขึ้นดอกเบี้ย
21 มิ.ย. 2560

เงินบาทเปิดตลาด 34.01 บาทต่อดอลล่าร์ อ่อนค่าหลังดอลล์แข็งขานรับถ้อยแถลงประธานเฟด นิวยอร์กส่งสัญญาณขึ้นดอกเบี้ยนักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 34.01 บาท/ดอลลาร์ อ่อนค่าเล็กน้อยจากเย็นวานนี้ที่ปิดตลาดที่ระดับ 33.98 บาท/ดอลลาร์ระยะนี้เงินบาทปรับอ่อนค่าลง จากที่ดอลลาร์สหรัฐกลับมาแข็งค่าขึ้นหลังจากประธานเฟด สาขานิวยอร์ก ออกมาให้ความเห็นในทิศทางที่สอดคล้องกันกับนางเจเน็ต เยลเลน ประธานธนาคารกลางสหรัฐ (เฟด) ที่เชื่อมั่นว่าเศรษฐกิจสหรัฐยังสามารถฟื้นตัวได้ดี ประกอบกับภาวะแรงงานที่ตึงตัวซึ่งน่าจะมีผลให้อัตราเงินเฟ้อของสหรัฐปรับสูงขึ้น"บาทที่อ่อนค่าช่วงนี้ มาจากแรงกระแทกที่สำคัญคือประธานเฟด นิวยอร์ก พูดให้ความเห็นเรื่องเศรษฐกิจสหรัฐสอดคล้องกับนางเยเลน ตลาดมองว่าเฟดยังมีแนวโน้มจะขึ้นดอกเบี้ยได้อีก จึงทำให้ดอลลาร์สหรัฐแข็งค่าเมื่อเทียบกับหลายสกุล" นักบริหารเงิน ระบุนักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 33.97-34.08 บาท/ดอลลาร์